รัฐบาลไทย-ข่าวทำเนียบรัฐบาล-สธ.ประชุมทางไกล กำชับ 9 จังหวัดภาคเหนือ ระวังผลกระทบสุขภาพประชาชนจากหมอกควัน
วันศุกร์ที่ 9 มีนาคม 2561
สธ.ประชุมทางไกล กําชับ 9 จังหวัดภาคเหนือ ระวังผลกระทบสุขภาพประชาชนจากหมอกควัน
กระทรวงสาธารณสุข ประชุมทางไกลผ่านระบบวิดีโอ กําชับ 9 จังหวัดภาคเหนือ เฝ้าระวังผลกระทบต่อสุขภาพประชาชนจากปัญหาหมอกควัน  โดยเฉพาะกลุ่มเสี่ยง ให้ทีมหมอครอบครัวและอสม.ติดตามเยี่ยมบ้าน
บ่ายวันนี้ (9มีนาคม2561)ที่กระทรวงสาธารณสุข จังหวัดนนทบุรีนายแพทย์โอภาสการย์กวินพงศ์รองปลัดกระทรวงสาธารณสุข เปิดศูนย์ปฏิบัติการเตรียมความพร้อมด้านการแพทย์และสาธารณสุข (Operation center : OC)ในการดูแลสุขภาพประชาชนกรณีหมอกควัน ปี2561และประชุมทางไกลผ่านระบบวิดีโอ นายแพทย์สาธารณสุข9จังหวัดภาคเหนือ ได้แก่ เชียงราย เชียงใหม่ น่าน พะเยา แพร่ แม่ฮ่องสอน ลําปาง ลําพูน และตาก
นพ.โอภาส กล่าวว่า รัฐมนตรีว่าการกระทรวงสาธารณสุข และปลัดกระทรวงสาธารณสุข มีความห่วงใยสุขภาพประชาชนในพื้นที่เสี่ยงปัญหาหมอกควัน ได้กําชับให้หน่วยงานที่เกี่ยวข้อง ติดตามสถานการณ์ ทําแผนรองรับผลกระทบต่อสุขภาพจากหมอกควัน รวมทั้งให้ความรู้ประชาชนอย่างต่อเนื่องตั้งแต่ต้นปี2561ซึ่งจากนี้ไปจนถึงเดือนเมษายนจะเป็นช่วงวิกฤตปัญหาหมอกควันภาคเหนือที่เกิดขึ้นทุกปีจากการเฝ้าระวังตั้งแต่1มกราคม–5มีนาคม2561พบแนวโน้มปริมาณฝุ่นละอองขนาดเล็กกว่า10ไมครอน (PM10)เพิ่มสูงขึ้นเช่นเดียวกับปีที่ผ่านมา บางพื้นที่อยู่ในระดับที่มีผลกระทบต่อสุขภาพคือสูงกว่า120ไมโครกรัม/ลูกบาศก์เมตร และได้สั่งการให้เปิดศูนย์ปฏิบัติการส่วนกลาง เพื่อให้การสนับสนุนและติดตามการทํางานของจังหวัด ขณะนี้ได้ส่งหน้ากากอนามัยไปยังพื้นที่แล้ว290,000ชิ้น สํารองไว้ที่ส่วนกลาง35,000ชิ้น และจะจัดเตรียมเพิ่มอีก200,000ชิ้น
นพ.โอภาส กล่าวต่อว่า จากการติดตามพบว่าทั้ง9จังหวัดดําเนินการได้ดี ได้มีข้อสั่งการดังนี้1.เปิดศูนย์ปฏิบัติการฯ ระดับจังหวัด เพื่อประสานงานกับหน่วยงานที่เกี่ยวข้องแก้ไขปัญหา ติดตามผลกระทบด้านสุขภาพอย่างใกล้ชิด2.ดูแลประชาชนให้ได้รับผลกระทบด้านสุขภาพน้อยที่สุด แนะนําให้ความรู้ในการปฏิบัติตัว เน้นในกลุ่มเสี่ยง คือ เด็กเล็ก ผู้สูงอายุ หญิงตั้งครรภ์ ผู้ป่วยโรคระบบหัวใจและหลอดเลือด โรคระบบทางเดินหายใจ หากสถานการณ์ฉุกเฉินให้ส่งทีมหมอครอบครัวและอสม. ออกเยี่ยมบ้านดูแลกลุ่มเสี่ยง3.ให้สถานพยาบาล เตรียมยา เวชภัณฑ์ เครื่องมือแพทย์ ออกซิเจน พร้อมให้บริการผู้ป่วย จัดหน่วยแพทย์เคลื่อนที่ และแจกจ่ายหน้ากากอนามัย4.มอบกรมอนามัยเฝ้าระวังค่าPM10สํานักงานควบคุมโรคที่1ติดตามผลกระทบสุขภาพ และแจ้งเตือนประชาชน
5.เตรียมแผนสํารองห้องสะอาดจัดเตรียมห้องสะอาด (Clean Room)ที่สํานักงานและสถานบริการสาธารณสุขทุกระดับ รวมทั้งส่งเสริมให้ท้องถิ่นและประชาชนจัดเตรียมห้องสะอาดไว้ พร้อมสํารวจกลุ่มเสี่ยงหากเกิดภาวะวิกฤตขึ้น สามารถช่วยเหลือได้ทันท่วงที6.ประสานการทํางานหน่วยงานที่เกี่ยวข้องเพื่อให้การดําเนินการในทิศทางเดียวกัน7.ดําเนินการอย่างต่อเนื่อง ซึ่งข้อมูลปีที่ผ่านมาพบว่าอีก2สัปดาห์จะเป็นช่วงที่ค่าPM10สูงสุด และ8.หากมีเหตุฉุกเฉินให้รีบดําเนินการและรายงานศูนย์ปฏิบัติการฯ ส่วนกลางทันที
ขอให้ประชาชนในพื้นที่เสี่ยง ติดตามสถานการณ์และปฏิบัติตามข้อแนะนําของทางราชการอย่างเคร่งครัด หลีกเลี่ยงการออกนอกสถานที่มีควันไฟหรือหมอกควัน โดยเฉพาะกลุ่มเสี่ยงควรพักผ่อนอยู่ในบ้าน ปิดประตูหน้าต่างให้มิดชิด เตรียมยาและอุปกรณ์ที่จําเป็นให้พร้อม งดเว้นการสูบบุหรี่ เผาหญ้า ต้นไม้ หรือขยะต่างๆ หลีกเลี่ยงการออกกําลังกายกลางแจ้งและการทํางานต้องออกแรงมากในบริเวณที่มีหมอกควัน ใช้หน้ากากอนามัยปิดปากและจมูก หากมีอาการผิดปกติ เช่น หายใจลําบาก ระคายเคืองตา ไอ ตาอักเสบ แน่นหน้าอก ปวดศีรษะ คลื่นไส้ อ่อนเพลีย เหนื่อยง่าย ขอให้รีบไปพบแพทย์ที่โรงพยาบาลใกล้บ้าน
ทั้งนี้ จากการเฝ้าระวังผู้ป่วยใน4กลุ่มโรค วันที่25กุมภาพันธ์– 3มีนาคม2561มีรายงานพบผู้ป่วย31,159ราย มากที่สุดคือ โรคทางเดินหายใจ11,386ราย รองลงมาคือ โรคหัวใจและหลอดเลือด10,811ราย ส่วนใหญ่เป็นผู้สูงอายุ โรคตาอักเสบ1,102ราย และโรคผิวหนังอักเสบ1,068ราย รวมผู้ป่วย สะสมตั้งแต่31ธันวาคม2560 – 3มีนาคม2561จํานวน381,952ราย มากที่สุดคือ โรคหัวใจและหลอดเลือด รองลงมาคือโรคทางเดินหายใจ โรคตาอักเสบ และโรคผิวหนังอักเสบ
****************************************9มีนาคม2561